CELEX: 62006CA0486
Language: fi
Date: 2007-12-06 00:00:00
Title: Asia C-486/06: Yhteisöjen tuomioistuimen tuomio (kahdeksas jaosto) 6.12.2007 (Hof van beroep te Antwerpenin (Belgia) esittämä ennakkoratkaisupyyntö) — BVBA Van Landeghem v. Belgian valtio (Yhteinen tullitariffi — Yhdistetty nimikkeistö — Tariffiin luokittelu — Nimikkeet 8703 ja 8704 — Avolavatyyppinen moottoriajoneuvo)

26.1.2008   
            
            
               FI
            
            
               Euroopan unionin virallinen lehti
            
            
               C 22/12
            
         Yhteisöjen tuomioistuimen tuomio (kahdeksas jaosto) 6.12.2007 (Hof van beroep te Antwerpenin (Belgia) esittämä ennakkoratkaisupyyntö) — BVBA Van Landeghem v. Belgian valtio
   (Asia C-486/06) (1)
   
   (Yhteinen tullitariffi - Yhdistetty nimikkeistö - Tariffiin luokittelu - Nimikkeet 8703 ja 8704 - Avolavatyyppinen moottoriajoneuvo)
   (2008/C 22/22)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Valittaja: BVBA Van Landeghem
   
      Vastapuoli: Belgian valtio
   Oikeudenkäynnin kohde
   Ennakkoratkaisupyyntö — Hof van beroep te Antwerpen — Tariffi- ja tilastonimikkeistä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 (EYVL L 256, s. 1) tulkinta — Alanimikkeet 8703 ja 8704 — Sellaisen avolavatyyppisen moottoriajoneuvon luokittelu, joka koostuu suljetusta ohjaamosta, jota käytetään matkustamona, ja tavaratilasta, joka ei ole 50:tä senttiä korkeampi, ja jossa on ylelliset sisätilat, ABS-jarrujärjestelmä, 4–8-litrainen bensiinimoottori, nelivetojärjestelmä ja ylelliset urheiluvanteet
   Tuomiolauselma
   Pääasiassa kyseessä olevan kaltaiset avolava-ajoneuvot, jotka koostuvat yhtäältä suljetusta ohjaamosta, jota käytetään matkustamona, jossa kuljettajan istuimen tai penkin takana on kokoontaitettavia tai irrotettavia istuimia, joissa on kolmipistevyöt, ja toisaalta ohjaamosta erillisestä tavaratilasta, joka ei ole 50:tä senttiä korkeampi ja joka voidaan avata vain takaa ja jota ei ole varusteltu lastin kiinnittämistä varten, ja joissa on erittäin ylelliset sisätilat, joissa on useita lisävarusteita (erityisesti sähköisesti säädettävät nahkaiset istuimet, sähkösäätöiset peilit ja ikkunat sekä stereo-laite, jossa CD-soitin), ja jotka on varustettu lukkiutumattomalla jarrujärjestelmällä (ABS), automaattivaihteisella sylinteritilavuudeltaan 4–8-litraisella bensiinimoottorilla, joka kuluttaa erittäin paljon polttoainetta, nelivetojärjestelmällä ja ylellisillä ”urheiluvanteilla”, on luokiteltava niiden yleinen ulkomuoto ja niiden ominaispiirteiden muodostama kokonaisuus huomioon ottaen yhdistetyn nimikkeistön, joka on tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteessä I, sellaisena kuin se on muutettuna 20.12.1994 annetun komission asetuksen (EY) N:o 3115/94, 22.12.1995 annetun komission asetuksen (EY) N:o 3009/95 ja 9.9.1996 annetun komission asetuksen (EY) N:o 1734/96 liitteillä, nimikkeeseen 8703.
   
      (1)  EUVL C 20, 27.1.2007.